મહીસાગર જિલ્લાના બાલાસિનોર તાલુકાનું રૈયોલીની ગણના વિશ્વના બીજા નંબરના ડાયનાસોર પાર્કમાં થાય છે. સરકારે અહી સુવિધાઓ માટે કાર્યવાહી આરંભી છે પણ ઉનાળામાં પર્યટકોમાં ઠંડા પાણીની વ્યવસ્થા જ નહીં મળતા દેશ વિદેશના પર્યટકોમાં નારાજગી પ્રવર્તી રહી છે. સાથે સાથે આ સ્થળને વિકસાવવા માટે સરકાર દ્વારા ખૂબ જ ગોકળગતિએ કાર્ય કરવામાં આવી રહ્યું છે. આ બાબતે સરકાર દ્વારા સત્વરે યોગ્ય કાર્યવાહી કરાય તેવી માગ પ્રબળ બની છે.